**ELŐTERJESZTÉS**

**Uzsa Község**

**Önkormányzata Képviselő-testületének**

**Tárgy: Nemesvita Önkormányzata a szociális szolgáltatásokról szóló 15/2017. (X. 24.) önk. rendelet módosításáról.**

**Tisztelt Képviselő-testületek!**

Az „Együtt-egymásért” Szociális és Gyermekjóléti Szolgálat működtetésére megkötött társulási megállapodása 4.4 pontjában foglaltak szerint a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló önkormányzati rendelet megalkotásával társult önkormányzatok Nemesvita Község Önkormányzatának képviselő-testületét bízták meg.

A helyi önkormányzat a személyes gondoskodást nyújtó ellátásokról, azok igénybevételéről, valamint a fizetendő térítési díjakról rendeletet alkot a szociális igazgatásról és szociális ellátásokról szóló 1993. évi III. törvény (A továbbiakban Szt.) a **92. §** (1) **bekezdése** a) pontjafelhatalmazza az önkormányzatokat arra, hogy személyes gondoskodást nyújtó ellátásokról - a törvényben meghatározott keretek között rendeletet alkosson.

Az Szt. felhatalmazása a 2016. június 30-ig a következő szabályozást tartalmazta:„ha a fenntartó önkormányzati társulás, akkor a társulási megállapodásban erre kijelölt települési önkormányzat a társulási megállapodásban meghatározottak szerint rendeletet alkot.”

Az Szt. módosítása nyomán a rendelet-alkotási jogkör 2016. július 1-től a következők szerint változott „ha a fenntartó önkormányzati társulás, akkor a társulási megállapodásban megjelölt székhely szerinti települési önkormányzat a társulási megállapodásban meghatározottak szerint rendeletet alkot”.

2017. július 12-től a rendeletalkotási jogkör ismételt módosítására került sor, ami a törvényben a következők szerint jelent meg: „ha a fenntartó önkormányzati társulás, akkor a társulási megállapodásban megjelölt székhely szerinti vagy az erre kijelölt települési önkormányzat a társulási megállapodásban meghatározottak szerint rendeletet alkot.”

A Lesencéktől a Balatonig kistérség települései a „Lesencéktől a Balatonig” Szociális és Gyermekjóléti Alapszolgáltató Társulás keretében gondoskodnak az egyes szociális alapellátási feladatokról. A társulási megállapodásban a társult önkormányzatok Nemesvita község Önkormányzata Képviselő-testületét hatalmazták fel a rendelet megalkotására a megállapodás 4.4. pontjában.

A szociális szolgáltatásokról szóló önkormányzati rendelet módosítását a fenti hatásköri változások mellett a szabályozási kör módosulása, és annak helyi rendeletben való rögzítése indokolja.

Ha törvény másként nem rendelkezik, a fenntartó önkormányzat az önkormányzati rendeletben szabályozza:

*a)* az önkormányzat által biztosított személyes gondoskodás formáit;

*b)* az önkormányzat által biztosított ellátás igénybevételére irányuló kérelem benyújtásának módját;

*c)* azt, hogy az intézményvezető milyen esetekben köteles külön eljárás nélkül ellátást nyújtani;

*d)* azt, hogy külön eljárás keretében milyen esetekben biztosítható ellátás;

*e)*az ellátás megszüntetésének eseteit és módjait;

*f)* a személyes gondoskodásért fizetendő térítési díjak mértékét, a fizetésre kötelezettek körét, a térítési díj csökkentésének, illetve elengedésének eseteit és módjait;

A szolgáltatási önköltséget a tárgyévre tervezett adatok alapján, a tárgyév április 1-jéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.

Az Szt. meghatározza a **térítésmentesen biztosított szolgáltatások** körét. Ez az együttműködő önkormányzatok által fenntartott intézmény esetében egy törvényi feltételt jelent: aki jövedelemmel nem rendelkezik. A kör az önkormányzatok teherbíró képességének megfelelően bővíthető.

Az intézményi térítési díjat integrált intézmény esetében is szolgáltatásonként kell meghatározni, a közös költségelemek szolgáltatásonkénti közvetlen költségeinek arányában történő megosztásával.

A kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt az ellátás igénybevételét megelőzően írásban tájékoztatja.

z önkormányzati fenntartó a személyi térítési díjat határozattal is megállapíthatja. A személyi térítési díj nem haladhatja meg az intézményi térítési díj összegét. Ha az intézményi térítési díj számítása nem eredményez pozitív számot, a személyi térítési díj összege nulla.

A személyi térítési díj összege - önkormányzati intézmény esetén - a fenntartó rendeletében foglaltak szerint csökkenthető, illetve elengedhető, ha a kötelezett jövedelmi és vagyoni viszonyai ezt indokolttá teszik.

Valamennyi intézményi térítési díj megállapítása során tekintettel kell lenni egyrészt az Szt. törvény 115. § (1) bekezdésében rögzített szabályozásra, mely szerint „a*z intézményi térítési díj összege nem haladhatja meg a szolgáltatási önköltséget*”, másrészt a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (a továbbiakban: Kormányrendelet) 3. § (4) bekezdésére, mely szerint „az *intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.*”

A szociális étkezés intézményi térítési díj számítása a következő adatok figyelembevételével történt:

Az állami támogatás egy ételadagra jutó összege 243,- Ft.

Szigliget esetében kerül sor térítési díj változásra, mivel az étkezést szolgáltató Mank Nonprofit Kft. a csak ebédet fogyasztók térítési díját bruttó 690 ft-ról, bruttó 755 ft-ra emeli.

A teljes díjból lejön a normatív állami hozzájárulás 243 ft összege, de hozzáadódik a 100 ft adminisztrációs költsége az intézmények, ez így bruttó 612 ft összeg, kerekítve 610 ft.

Ennek az összegnek a nettó térítési díja 480 ft, ezzel az összeggel módosul a rendelet melléklete.

**A szociális étkezés jelenleg hatályos intézményi térítési díj számítása a következő adatok figyelembevételével történt:**

állami támogatás egy ételadagra jutó összege 243,- Ft.

|  |  |  |  |  |  |  |
| --- | --- | --- | --- | --- | --- | --- |
|  | **a** | **b** |  | **c** |  |  |
| **1** | **Szociális étkezési hely megnevezése** | **Beszerzési ár**  **(bruttó)** | **Szolgálat működési kiadása egy ebédre vetítve (bruttó összegben** | **Házhoz szállítás címenként**  **(nettó)** | **Térítési díj (házhoz szállítás nélkül)**  **(bruttó)** | **nettó**  **térítési díj** |
| **2** | Balatonederics | 850 | 100 | 80 | 707 | 555 |
| **3** | Nemesvita | 850 | 100 +50 |  | 757 | 595 |
| **4** | Lesencetomaj | 850 | 100 | 80 | 707 | 555 |
| **5** | Lesencefalu | 850 | 100 + 50 |  | 707 | 555 |
| **6** | Lesenceistvánd | 650 | 100 | 80 | 507 | 400 |
| **7** | Uzsa | 650 | 100 |  | 507 | 400 |
| **8** | Szigliget | 690 | 100 | 80 | 547 | 430 |
| **9** | Hegymagas | 756 | 100 | - | 613 | 480 |

A Társulási megállapodás 4.5 pontja alapján a hatáskör gyakorlásával megbízott képviselő-testület az átruházott feladat – és hatáskör gyakorlása során a döntéstervezetet előzetesen egyeztetni köteles s társulási tag önkormányzatokkal. Ezért került az előterjesztés az együttes ülésre beterjesztésre, hogy gyorsítsuk az egyeztetési eljárást.

Az előterjesztést a Képviselő-testület saját hatáskörben, döntési joggal tárgyalja**.** A határozat-tervezet elfogadása Magyarország helyi önkormányzatairól szóló 2011.évi CLXXXIX. törvény 47.§ (2) bekezdése értelmében egyszerű többséget igényel (a jelen levő önkormányzati képviselők, több mint a felének igen szavazata szükséges).

Kérem a Tisztelt Balatonederics, Lesencefalu, Lesencetomaj Önkormányzata Képviselő-testületeket, az előterjesztés alapján a határozat-tervezetet vitassák meg, és fogadják el.

Kérem a Tisztelt Nemesvitai Képviselő-testületet, hogy az előterjesztés alapján a rendelet-tervezetet vitassa meg és fogadja el.

**Lesencetomaj, 2020. 02. 05.**

**Hegedüs Lóránt**

**Jegyző**

**Határozati-javaslat**

… Község Önkormányzata Képviselő-testület, mint a „Lesencéktől a Balatonig” Szociális és Gyermekjóléti Alapszolgáltató Társulás tagja a Társulási Megállapodásban a rendeletalkotásra kijelölt társulási tag, Nemesvita Község Önkormányzata Képviselő-testületének a szociális szolgáltatásokról szóló 15/2017. (X. 24.) önkormányzati rendeletének módosításával kapcsolatos rendelet-tervezetét megtárgyalta, a rendelet-tervezet elfogadásra javasolja.

Határidő: azonnal

Felelős: polgármester

Hegedüs Lóránt István Jegyző

**Előzetes hatásvizsgálat.**

A rendeletalkotás kapcsán elvégzett előzetes hatásvizsgálatról, a jogalkotásról szóló 2010. évi CXXX. törvény 17.§ (2) bekezdése alapján az alábbiak szerint tájékoztatom a Tisztelt Képviselő-testületet.

Nemesvita Község Önkormányzata szociális szolgáltatásokról szóló önkormányzati rendeletéhez

**A jelenlegi állapot bemutatása:**

Nemesvita község Önkormányzata alkotta meg a szociális szolgáltatásokról szóló önkormányzati rendeletet – a Lesencéktől a Balatonig Szociális és Gyermekjóléti Alapszolgáltató Társulás Társulási megállapodásában kapott felhatalmazás alapján.

A jogszabályalkotása társadalmi, gazdasági, költségvetési hatása:

a)

−társadalmi hatása: a szociális intézményi térítési díj megállapításának csak nagyon szűken vett rétegre van hatása, széles társadalmi rétegre nem gyakorol hatást.

−gazdasági, költségvetési hatása: fedezetét a 2020. évi költségvetési rendeletben biztosítani szükséges.

b) környezeti és egészségi következmények: nincs

c) adminisztratív terheket befolyásoló hatások: a rendelet alkalmazása az adminisztratív terheket nem befolyásolja.

A jogszabály megalkotásának szükségessége, a jogalkotás elmaradásának várható következményei:

−a rendelet megalkotása lehetőség,

−a rendelet elmaradásának következménye: csak ez által biztosítható jogszerűen az intézményi térítési díj, egyébként sérül a törvényesség.

A jogszabály alkalmazásához szükséges feltételek:−a rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

A rendelet-tervezettársadalmi egyeztetésre bocsátására nincsen lehetőség, mert a társadalmi egyeztetésre bocsátás fontos pénzügyi érdekek védelmét veszélyeztetné.

**Előzetes hatásvizsgálat**

* **Szükséges-e a módosítás:**

Az önkormányzat törvényes működése, az ellátottak juttatásainak jogszerű megállapítása megköveteli, hogy az önkormányzat rendeletét felülvizsgálja és a felhatalmazással élve a módosított előírásoknak megfelelően.

* **A legkedvezőbb eszköz meghatározása:**

önkormányzati rendelet alkotása.

* **A képviselő-testület feladata:**

Az előterjesztett rendelet-tervezet megvitatása, elfogadása, szükség esetén a biztonságos gazdálkodáshoz szükséges takarékossági intézkedések megtétele.

* **Költség – haszon elemzés:**

A tervezett szabályozás többletköltséget nem igényel, a rendelet alkalmazásához szükséges feltételek a következők szerint adottak:

- személyi feltételek: a meglévő szociális és gyermekvédelmi ellátó rendszerben alkalmazott szakemberek,

- szervezeti feltételek: a meglévő hivatal szervezete

- tárgyi feltételek: a költségvetés végrehajtásához rendelkezésre állnak

- pénzügyi feltételek: többletfinanszírozást nem kíván

**- Rendelet megalkotása elmaradása esetén várható következmények:**

mulasztásban megnyilvánuló törvénysértés miatt törvényességi észrevétel

**-** **Környezeti, egészségi következményei**: nincs

**RENDELET TERVEZET**

**Nemesvita Község Önkormányzat Képviselő-testületének /2020. (II. 20.) önkormányzati rendelete**

**Nemesvita Község Önkormányzatának a szociális szolgáltatásokról szóló 15/2017. (X.24.) önkormányzati rendelet módosításáról**

Nemesvita község Önkormányzatának Képviselő-testülete az Alaptörvény 32. cikk (2) bekezdésébe foglalt, tovább Lesencetomaj község Önkormányzata képviselő-testületének, Lesencefalu község Önkormányzata képviselő-testületének, Lesenceistvánd község Önkormányzata Képviselő-testületének, Uzsa község Önkormányzata képviselő-testületének, Szigliget község Önkormányzata képviselő-testületének, Hegymagas község Önkormányzata képviselő-testületének a Szociális igazgatásról és szociális ellátásokról szóló 1993. évi III. törvény (a továbbiak: Szoctv.) 92. § (1) bekezdés b) pontja alapján az „Együtt-egymásért” Szociális és Gyermekjóléti Szolgálat működtetésére megkötött társulási megállapodása 4.4 pontjában foglalt felhatalmazás alapján, a Magyarország helyi önkormányzatairól szóló 2011. évi CLXXXIX törvény 13. § (1) bekezdés 8a. pontjában foglalt feladatkörében eljárva,

Balatonederics község Önkormányzata képviselő-testülete,

Lesencetomaj község Önkormányzata képviselő-testülete,

Lesencefalu község Önkormányzata képviselő-testülete,

Lesenceistvánd község Önkormányzata Képviselő-testülete,

Uzsa község Önkormányzata képviselő-testülete,

Szigliget község Önkormányzata képviselő-testülete,

Hegymagas község Önkormányzata képviselő-testülete egyetértésével következőket rendeli el:

1. **§**

A szociális szolgáltatásokról szóló 15/2017. (X.24.) önkormányzati rendelet (a továbbiakban: R.) 1. melléklete helyébe e rendelet 1. melléklete lép.

1. **§**
2. A mellékletben szabályozott szociális intézményi térítési díjakat 2020. március 1. napjától kell alkalmazni.
3. Ez a rendelet 2020. március 1. napján lép hatályba, és a hatályba lépését követő napon hatályát veszti.

Nemesvita, 2020. 02. 10.

Csali János Hegedüs Lóránt István

Polgármester Jegyző

Kihirdetve: Nemesvita, 2020. február 20.

Hegedüs Lóránt István

Jegyző

1. melléklet a 13/2019. (XI.26.) önkormányzati rendelethez

**Szociális étkezés intézményi térítési díj mértéke**

|  |  |  |  |
| --- | --- | --- | --- |
|  | **A** | **B** | **C** |
| **1** | **Szociális étkezési hely megnevezése** | **Ebéd intézményi térítési díja (** | **Házhoz szállítás díja/címenként** |
| **2** | Balatonederics | 555 | 80 |
| **3** | Nemesvita | 595 |  |
| **4** | Lesencetomaj | 555 | 80 |
| **5** | Lesencefalu | 595 |  |
| **6** | Lesenceistvánd | 465 | 80 |
| **7** | Uzsa | 465 |  |
| **8** | Szigliget | 480 | 80 |
| **9** | Hegymagas | 510 |  |

A megállapított térítési díj és szállítási díj az általános forgalmi adót nem tartalmazza.

A mellékletben szabályozott szociális intézményi térítési díjakat 2020. március 01. napjától kell alkalmazni.

I. INDOKOLÁS.

Általános indokolás

Az „Együtt-egymásért” Szociális és Gyermekjóléti Szolgálat működtetésére megkötött társulási megállapodása 4.4 pontjában foglaltak szerint a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló önkormányzati rendelet megalkotásával társult önkormányzatok Nemesvita Község Önkormányzatának képviselő-testületét bízták meg.

A Társulási megállapodás 4.5 pontja alapján a hatáskör gyakorlásával megbízott képviselő-testület az átruházott feladat – és hatáskör gyakorlása során a döntéstervezetet előzetesen egyeztetni köteles s társulási tag önkormányzatokkal. Ezért került az előterjesztés az együttes ülésre beterjesztésre, hogy gyorsítsuk az egyeztetési eljárást.

II. Részletes indokolás

A tervezet 1. §-a a rendelet mellékletének változását rögzíti, a hatályos rendelet mellékletének helyébe a megalkotott rendelet melléklete lép.

A tervezet 2. §-a tartalmazza mellékletben szabályozott szociális intézményi térítési díjakat, melyeket 2020. március 1. napjától kell alkalmazni.

A tervezet 2. § (2) bekezdése a hatályba lépésről rendelkezik.

Lesencetomaj, 2020. február 2.

Hegedüs Lóránt

Jegyző